- Men det er et stort problem, at vi overhovedet skal vurdere det. Det kan vi ikke beslutte, da vi, som priviligerede hvide, ikke er en minoritet, sagde hun, før Jacob Mchangama protesterede:

- Så fordi man er hvid, kan man ikke være krænket? Det er jo fuldkommen vanvittigt! Så må man ikke sige lige så meget? Du kan jo ikke dele folk op i, hvor meget de må sige, alt efter hvilken hudfarve de har. Det er noget af de mest regressive, jeg nogensinde har hørt, sagde han.

Grænsen går, når det bliver nedladende

Efter debatten brokker folk sig lidt over, at de ikke blev specielt klogere. Det handlede for meget om jura fremfor forholdet mellem hensyn og ytringsfrihed, lyder det.

Ella Ravn og Frederikke Werther er begge studerende, men førstnævnte på statskundskab. De synes, det er en svær debat.